text: Castellterçol aplega demà quatre fires diferents en una mateixa diada - Regió7 :: El Diari de la Catalunya Central
  Castellterçol aplega demà quatre fires diferents en una mateixa diada
  joan capdevila 18.10.2019 | 23:46
  Castellterçol acollirà demà l'anomenada Fira de Fires, una festa que aplega en una mateixa diada les mostres de brocanters, artesans, la ramadera i la del bolet, ubicades en diferents llocs del poble.
  A la plaça dels Estudis és on hi haurà una mostra del bestiar que mantenen actives algunes de les cases de pagès que encara rutllen, com bestiar de peu rodó, aviram i cabrum. La plaça de Prat de la Riba és l'espai que donarà acollida a les parades de productes artesans, i a la plaça Vella o de l'ajuntament s'hi ubicarà tant la fira dels brocanters i com la del bolet.